Ons Jabeur
Ons Jabeur (1994-yil 28-avgustda tugʻilgan) — tunislik professional tennischi. U 2022-yil 27-iyunda Ayollar tennis assotsiatsiyasi (WTA) tomonidan dunyo 2-raqamli tennischi deb tan olingan. Jabeur hozirgi tunislik 1-raqamli oʻyinchi, WTA va ATP reytinglari tarixidagi eng yuqori oʻrinni egallagan afrikalik va arab tennischisi. U WTA Tourda uchta yakkalik bahslarida, shuningdek, ITF Ayollar turnirida 11 ta yakkalik va bitta juftlik chempionligini qoʻlga kiritgan. Jabeurni tennis bilan birinchi marta uch yoshida onasi tanishtirgan. U 2010 va 2011-yillarda Fransiya Ochiq chempionatida oʻsmir qizlar oʻrtasidagi yakkalik finaliga chiqdi va gʻalaba qozondi. U 1964-yildan beri oʻsmirlar oʻrtasida gʻalaba qozongan birinchi arab boʻlgan. Taxminan oʻn yil davomida asosan ITF darajasida oʻynaganidan soʻng, Jabeur 2017-yildan boshlab WTA Tourda muntazam ravishda qatnasha boshladi. U 2019 -yilda „Yilning arab ayoli“ mukofotini qoʻlga kiritdi. 2020-yilgi Australian Open musobaqasida Jabeur yirik chorak finalga chiqqan birinchi afrikalik ayol boʻldi, bu 2021-yilgi Uimbldon chempionatida ham takrorlandi. U Birmingem Klassik 2021 da WTA Tour chempionligini qoʻlga kiritgan birinchi afrikalik ayol boʻldi. Jabeur WTA 1000 musobaqasi boʻlgan 2022 Madrid Open musobaqasida bugungi kundagi eng katta unvonini qoʻlga kiritdi va bu darajada gʻalaba qozongan birinchi tunislik va arab oʻyinchisi boʻldi.